अतीक अहमद

अतीक अहमद (जन्म 12 अगस्त 1962-मृत्यु 15 अप्रैल 2023) उत्तर प्रदेश का कुख्यात माफिया और नेता था। वह समाजवादी पार्टी से सांसद और उत्तर प्रदेश विधानसभा का सदस्य रह चुका था। 15 अप्रैल 2023 को जाँच के लिए अस्पताल ले जाते समय उसकी व उसके भाई अशरफ की गोली मार कर हत्या कर दी गई। कुछ समय वह बहुजन समाज पार्टी में भी रहा, हत्या होने से पहले वह अस्ससुद्दीन ओवैशी की पार्टी एआईएमआईएम में शामिल हुआ था, उसकी पत्नी ने ओवैशी की पार्टी से चुनाव भी लड़ा था

 व्यक्तिगत जीवन 
अतीक का विवाह शाइस्ता परवीन से हुआ था। अतीक का पाँच बेटे है जिसका नाम अली, उमर अहमद, असद, अहज़ान और अबान है। इसका बेटा असद बहुचर्चित उमेशपाल हत्याकाण्ड में मुख्य आरोपी था। असद का उत्तर प्रदेश पुलिस व अन्य सुरक्षा दलों द्वारा 12 अप्रैल को एनकाउंटर कर दिया गया।

राजनीतिक जीवन
अतीक इलाहाबाद पश्चिम सीट से लगातार 5 बार विधान सभा का सदस्य चुना गया। 2004-2009 से, वह उत्तर प्रदेश के फूलपुर से 14वीं लोकसभा के लिए समाजवादी पार्टी के उम्मीदवार के रूप में चुना गया। 1999-2003 के बीच, वह सोने लाल पटेल द्वारा स्थापित अपना दल का अध्यक्ष था।Official biographical sketch , Parliament of India website अतीक अहमद विभिन्न आरोपों में बंद रहते हुए जेल से कई चुनाव लड़ चुका था।

चुनावी इतिहास
अतीक 5 बार विधायक और 1 बार लोकसभा सांसद चुना गया था।

 #  कार्यकाल प्रारंभ  कार्यकाल समाप्त  पद/स्थिति  पार्टी 1.  1989  1991  विधायक (पहला कार्यकाल) इलाहाबाद पश्चिम विधानसभा से  निर्दलीय 2.  1991  1993  विधायक (दूसरा कार्यकाल) इलाहाबाद पश्चिम विधानसभा से  निर्दलीय 3.  1993  1996  विधायक (तीसरा कार्यकाल) इलाहाबाद पश्चिम विधानसभा से  निर्दलीय 4.  1996  2002  विधायक (चौथा कार्यकाल) इलाहाबाद पश्चिम विधानसभा से  सपा 5.  2002  2004  विधायक (पाँचवा कार्यकाल) इलाहाबाद पश्चिम विधानसभा से  अपना दल 6.  2004  2009  सांसद (पहला कार्यकाल) चौदहवीं लोकसभा में फूलपुर से  सपा

अपराधिक मामले

15 दिसंबर 2016 को, सैम हिगिनबॉटम कृषि, प्रौद्योगिकी और विज्ञान विश्वविद्यालय के कर्मचारियों पर हमला करने के लिए अतीक को गिरफ्तार किया गया था। उसके बाद उसको 2019 फिर से गिरफ्तारी होने के बाद जेल भी भेज दिया गया था। उमेश पाल हत्याकांड के बाद अहमद का नाम उससे जोड़ा जा रहा था और गुजरात की साबरमती जेल में बंद अतीक को सुनवाई के लिए प्रयागराज लाया गया था। 13 अप्रैल 2023 को पेशी के लिए आए अतीक अहमद को झांसी में उसके पुत्र असद के एनकाउंटर की ख़बर मिली। 

अतीक पर संगीन धाराओं में 100 से अधिक आपराधिक मामले दर्ज थे। वह जेल के अंदर से ही अपनी अपराधिक गतिविधियों को संभाला करता था। उस पर उमेश पाल हत्याकांड से संबंध होने के भी आरोप लगे।

हत्या
15 अप्रैल, 2023 को, प्रयागराज में अतीक को अदालत द्वारा अनिवार्य चिकित्सा जांच के लिए ले जाते समय अस्पताल के बाहर अतीक और उसके भाई अशरफ अहमद की मीडिया का रूप लेकर आए अपराधियों ने सिर में गोली मार कर हत्या कर दी। मीडिया रिपोर्ट्स के मुताबिक, तीनों शूटरों की पहचान लवकेश तिवारी, अरुण मौर्य और सनी सिंह पाल के रूप में हुई है।

इन्हें भी देखें
 माफ़िया राज
 मुख्तार अंसारी
 विकास दुबे

 सन्दर्भ 

श्रेणी:1962 में जन्मे लोग
श्रेणी:समाजवादी पार्टी के राजनीतिज्ञ
श्रेणी:अपराधी
श्रेणी:२०२३ में निधन